Publication: Magyar Közlöny
Issue: MK-2003-62 (Year: 2003, Number: 62)
Era: 1990-2004
Section: Az Alkotmánybíróságról szóló 1989. évi XXXII. törvény
Paragraph Index: 142

a) A bíró közhatalmat gyakorol, az 1. Abh. szerint a közhatalmat gyakorló személyek arra vonatkozó adatai, hogy korábban a jogállamisággal ellentétes tevékenységet folytattak, vagy olyan szerv tagjai voltak, amely korábban a jogállamisággal ellentétes tevékenységet folytatott, az Alkotmány 61. § szerinti közérdekû adatok; az Országgyûlés ezért dönthetett úgy, hogy a bírák átvilágítandók. Az Alkotmánybíróság itt is irányadónak tekintette a már hivatkozott korábbi döntéseiben foglaltakat. Az 1. Abh. értelmében a közérdekûnek minõsített és a továbbra sem nyilvános adatok körének meghatározása olyan „politikai kérdés”, amely a törvényhozónak viszonylag tág teret nyújt arra, hogy egyensúlyozzon a között, hogy bizonyos funkciókat teljeskörûen „átláthatóvá” tesz, míg mások tekintetében a „stabilitás” igényét érvényesítve korlátozza az adat hozzáférhetõségét és fenntartja a személyes adat jelleget. Az Alkotmányból ez a politikai döntés, azaz az átvilágítandó adatok és a személyi kör pontos meghatározása, nem vezethetõ le. Követelmény viszont, hogy „az Országgyûlés az átvilágítandó személyi kört és a közérdekû adatokat egységesen a szerint a mérce szerint határozza meg, amellyel — alkotmányos lehetõségei között — az Alkotmány 61. és 59. §-ai kölcsönös korlátait meghúzta.” (ABH 1994, 342, 357.) A bírák esetében nem állapítható meg, hogy az Országgyûlés ennek az alkotmányos lehetõségnek a kereteit átlépte. Ezért az Alkotmánybíróság az Etv. 2. § (3) bekezdés

Source: https://magyarkozlony.hu/hivatalos-lapok/ad6b1accf4d604879af30d80fa1e3ada0cfddc86/dokumentumok/9502abf5f901f74edfffc82a12930d608c2abc8d/letoltes